અમદાવાદ ક્રાઇમ બ્રાંચના અધિકારીઓએ બુધવારે સમગ્ર ગુજરાતના અલગ-અલગ શહેરોમાં તેમજ અન્ય રાજ્યોમાં જઇને નજર ચુકવીનો ચોરી કરવાના ગુનામાં સંડોવાયેલી મહારાષ્ટ્રની ઇરાની ગેંગના મુખ્ય આરોપીને ઝડપીને મોટી સફળતા મેળવી હતી. ક્રાઇમ બ્રાંચના એડિશનલ ડીસીપી રાજદીપસિંહ ઝાલાએ જણાવ્યું હતું કે, હાશ્મી બેગ અકરમ બેગ ઇરાની નામનો 27 વર્ષનો યુવક બીડ મહારાષ્ટ્રમાં રહે છે અને ગુજરાતમાં તે તેની ગેંગ સાથે આવીને નજર ચુકવીને ચોરી કરવાનું કામ કરતો હતો. પ્રાથમિક પુછપરછમાં છેલ્લાં ત્રણ વર્ષમાં તેણે ગુજરાત અને અન્ય રાજ્યમાં 27 જેટલી ચોરી કરી હતી. જેમાં મોરબી, જામનગર, વેરાવળ, ગાંધીધામ, ઉપલેટા, જેતપરુ, પોરબંદર, ઓરંગાબાદ, ઝાલના જીલ્લો, નાદેડ, મુંબઇ, મધ્ય પ્રદેશના ધાર જીલ્લામાં કુલ 28 જેટલી ચોરીમાં કુલ 5 લાખ રૂપિયા જેટલી રકમની ઉઠાંતરી કરી હતી.